กฎกระทรวงกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลปากพนังฝั่งตะวันตกตำบลปากพนังฝั่งตะวันออก ตำบลปากพนัง ตำบลบางพระ ตำบลหูล่องและตำบลบ้านเพิง อำเภอปากพนัง จังหวัดนครศรีธรรมราชพ.ศ.๒๕๔๗[๑] อาศัยอำนาจตามความในมาตรา ๕(๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘(๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล หรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ เป็นเส้นขนานระยะ ๕ เมตร กับคลองอ่าวจาก คลองสาธารณะไม่ปรากฏชื่อ ฝั่งเหนือ แม่น้ำปากพนัง ฝั่งตะวันออก เป็นเส้นขนานระยะ ๓๐๐ เมตร กับเส้นแบ่งเขตระหว่างตำบลปากพนังฝั่งตะวันออก และตำบลปากพนังฝั่งตะวันตก และเส้นขนานระยะ ๒๐๐ เมตร กับศูนย์กลางคลองบางสีจันทร์ จดท่าเทียบเรือประมงจังหวัดนครศรีธรรมราชแนวเขตป่าสงวนแห่งชาติป่าเลนปากพนัง ฝั่งตะวันออกและป่าเลนเกาะไชย เส้นขนานระยะ ๒๐๐ เมตร คู่ขนานคลองแทงเล และเส้นขนานระยะ ๕๐๐ เมตร กับศูนย์กลางถนนชายทะเล ถึงจุดที่อยู่ตามแนวเส้นตั้งฉากระยะ ๕๐๐ เมตร กับถนนไปแหลมตะลุมพุก ตรงจุดที่อยู่ห่างจากจุดบรรจบของศูนย์กลางถนนชายทะเลกับศูนย์กลางทางหลวงแผ่นดินหมายเลข ๔๐๑๓ ไปทางทิศเหนือ ระยะ ๕๐๐ เมตร ทิศตะวันออก เป็นเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๔๐๑๓ ไปทางทิศตะวันออกเฉียงใต้ ถึงจุดที่อยู่ตามแนวเส้นตั้งฉากกับศูนย์กลางทางหลวงแผ่นดินหมายเลข ๔๐๑๓ ตรงจุดที่ห่างจากศูนย์กลางทางหลวงแผ่นดินหมายเลข ๔๐๑๓ (ตอนเลี่ยงเมือง) บรรจบกับศูนย์กลางทางหลวงแผ่นดินหมายเลข ๔๐๑๓ ไปทางทิศใต้ระยะ ๑,๐๐๐ เมตรทิศใต้ เป็นเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข๔๐๑๓ (ตอนเลี่ยงเมือง) ไปทางทิศตะวันตก และเส้นขนานระยะ ๑,๒๐๐ เมตร กับศูนย์กลางแม่น้ำปากพนัง ไปทางทิศใต้ บรรจบกับถนน รพช.นศ.๔๐๒๖ สายบ้านเกาะฝ้าย บ้านบางยา เป็นเส้นตรงไปทางทิศตะวันตกเฉียงเหนือ ถึงจุดที่อยู่ตามแนวเส้นตั้งฉากกับศูนย์กลางทางหลวงแผ่นดินหมายเลข ๔๐๑๓ ตรงจุดที่ห่างจากจุดบรรจบของศูนย์กลางทางหลวงแผ่นดินหมายเลข ๔๐๑๓ กับศูนย์กลางถนนวารีสวัสดิ์ไปทางทิศตะวันตกตามแนวทางหลวงแผ่นดินหมายเลข ๔๐๑๓ ระยะ ๓,๕๐๐ เมตรทิศตะวันตก เป็นเส้นตรงไปทางทิศเหนือ ผ่านทางหลวงแผ่นดินหมายเลข ๔๐๑๓ ตรงจุดที่อยู่ห่างจากจุดบรรจบของศูนย์กลางทางหลวงแผ่นดินหมายเลข ๔๐๑๓ กับศูนย์กลางถนนวารีสวัสดิ์ ระยะ ๓,๕๐๐ เมตร จนบรรจบกับจุดเริ่มต้นเว้นแต่ พื้นที่บริเวณที่ ๒บริเวณที่ ๒ หมายความว่า พื้นที่บริเวณดังต่อไปนี้๒.๑ ทิศเหนือ จดคลองบางสีจันทร์ ฝั่งใต้ แนวเขตเทศบาลเมืองปากพนัง ด้านตะวันออก และคลองบางฉนากฝั่งใต้ บรรจบกับศูนย์กลางถนนชายทะเลทิศตะวันออก จดศูนย์กลางถนนชายทะเล คลองบางฉนากฝั่งตะวันตก ไปทางทิศใต้ บรรจบกับคลองแพรกซ้าย ฝั่งเหนือ ไปทิศตะวันตกจดเส้นขนานระยะ ๑๐๐ เมตร กับแนวเขตเทศบาลเมืองปากพนัง ด้านตะวันออกบรรจบกับถนนบางวำ ฟากใต้ เป็นเส้นตรงไปทางทิศตะวันออกเฉียงใต้ ถึงคลองบางปรงฝั่งเหนือ ตรงจุดที่คลองบางปรงตัดกับถนนสาธารณะไม่ปรากฏชื่อ เป็นระยะ ๒๐๐ เมตร ทิศใต้ จดคลองบางปรง ฝั่งเหนือ ไปทางทิศตะวันตกถึงจุดที่คลองบางปรงตัดกับถนนสาธารณะไม่ปรากฏชื่อไปทางทิศใต้ เป็นเส้นขนานระยะ ๓๐๐ เมตร กับศูนย์กลางถนนสาธารณะไม่ปรากฏชื่อไปทางทิศตะวันตกทิศตะวันตก จดถนนพาณิชย์สัมพันธ์ ฟากตะวันออกไปทางทิศเหนือถึงคลองบางปรง ฝั่งเหนือ ไปทางทิศตะวันตก จดแม่น้ำปากพนังฝั่งตะวันออก ไปทางทิศเหนือ วัดรามประดิษฐ์ ถนนพาณิชย์สัมพันธ์ ฟากตะวันออกไปทางทิศเหนือ ถนนทางเข้าโรงเรียนเทศบาลวัดรามประดิษฐ์ ฟากใต้ไปทางทิศตะวันออกเฉียงเหนือ ถนนประชาวัฒนา ฟากตะวันออก ไปทางทิศเหนือโรงเรียนเทศบาล ๒ สำนักงานเทศบาลเมืองปากพนัง และสถานธนานุบาลเทศบาลเมืองปากพนังถนนชายทะเล ฟากใต้ ไปทางทิศตะวันตก จดแม่น้ำปากพนัง ฝั่งตะวันออกไปทางทิศตะวันตกเฉียงเหนือ จนบรรจบกับจุดเริ่มต้น๒.๒ ทิศเหนือจดแม่น้ำปากพนัง ฝั่งใต้ กับคลองบางเนิน ฝั่งใต้ทิศตะวันออก จดถนนวารีสวัสดิ์ ฟากตะวันตก เส้นขนานระยะ ๑๐๐ เมตร กับศูนย์กลางถนนวารีสวัสดิ์ วัดคงคาสวัสดิ์ และโรงเรียนเทศบาลวัดคงคาสวัสดิ์ ถนนสาธารณะไม่ปรากฏชื่อ ฟากตะวันตก เส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข๔๐๑๓ สำนักงานการประปาปากพนังการประปาส่วนภูมิภาค โรงเรียนเทศบาลวัดนาควารี วัดนาควารีถึงจุดที่ถนนวารีสวัสดิ์ตัดกับคลองสุขุมไปทางทิศตะวันออกเฉียงเหนือ แม่น้ำปากพนัง ฝั่งตะวันตกคลังน้ำมันบริษัทน้ำมันคาลเท็กซ์ไทย จำกัด วัดศรีสมบูรณ์ ถึงคลองหอยราก ฝั่งเหนือ ทิศใต้ จดคลองหอยรากฝั่งเหนือ ไปทางทิศตะวันตกเฉียงเหนือ ถนนศรีสมบูรณ์ ฟากตะวันออก ไปทางทิศเหนือโรงเรียนเทศบาลวัดศรีสมบูรณ์ เส้นตรงที่ต่อตรงจากถนนสาธารณะไม่ปรากฏชื่อ ไปทางทิศตะวันตก ซึ่งเป็นเส้นตั้งฉากกับถนนศรีสมบูรณ์ ตรงจุดที่ห่างถนนศรีสมบูรณ์ บรรจบทางหลวงแผ่นดินหมายเลข ๔๐๑๓ ไปทางทิศใต้ ตามแนวถนนศรีสมบูรณ์ เป็นระยะ ๕๐๐ เมตร ถนนสาธารณะไม่ปรากฏชื่อฟากเหนือ ถึงคลองสุขุม ฝั่งเหนือ สำนักงานชลประทานที่ ๑๑ ไปทางทิศตะวันตก ทิศตะวันตก จดคลองสุขุม ฝั่งเหนือไปทางทิศเหนือเป็นเส้นขนานระยะ ๖๕๐ เมตร กับศูนย์กลางทางหลวงแผ่นดินหมายเลข ๔๒๓๔ ไปทางทิศเหนือเส้นตั้งฉากกับทางหลวงแผ่นดินหมายเลข ๔๐๑๓ เป็นระยะ ๓๐๐ เมตร กับศูนย์กลางทางหลวงแผ่นดินหมายเลข๔๐๑๓ ไปทางทิศตะวันออก บรรจบกับถนนสาธารณะไม่ปรากฏชื่อ ฟากตะวันตกโรงเรียนวัดบางทวด วัดบางทวด คลองบางทวด ฝั่งตะวันออก และแนวเขตเทศบาลเมืองปากพนังด้านตะวันตก จนบรรจบจุดเริ่มต้นทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลปากพนังฝั่งตะวันตก ตำบลปากพนัง ฝั่งตะวันออก ตำบลปากพนัง ตำบลบางพระ ตำบลหูล่อง และตำบลบ้านเพิง อำเภอปากพนัง จังหวัดนครศรีธรรมราช ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๖๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๖๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่ ๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน ๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ ๒๐๖. มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๑๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๖ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถาน หรือสถานศึกษา ไม่น้อยกว่า ๒๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหาร ไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบ]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลปากพนังฝั่งตะวันตก ตำบลปากพนังฝั่งตะวันออกตำบลปากพนัง ตำบลบางพระ ตำบลหูล่อง และตำบลบ้านเพิง อำเภอปากพนังจังหวัดนครศรีธรรมราช พ.ศ. ๒๕๔๗(ดูข้อมูลภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลปากพนังฝั่งตะวันตก ตำบลปากพนังฝั่งตะวันออก ตำบลปากพนัง ตำบลบางพระ ตำบลหูล่อง และตำบลบ้านเพิง อำเภอปากพนัง จังหวัดนครศรีธรรมราช ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๐ พฤษภาคม ๒๕๔๘พัชรินทร์/ฐิติพงษ์/ตรวจ๓๑พฤษภาคม ๒๕๔๘A+B[๑] รก.๒๕๔๗/พ๕๑ก/๖๖/๓ กันยายน๒๕๔๗